תקנות ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002) (כללים למימון הגנות חוף בים המלח)

{{ח:התחלה}}
{{ח:כותרת|תקנות ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002) (כללים למימון הגנות חוף בים המלח), התשס״ג–2002}}

{{ח:פתיח-התחלה}}
{{ח:תיבה|ק״ת תשס״ג, 126|תקנות ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002) (כללים למימון הגנות חוף בים המלח)|https://olaw.org.il/takanot/takanot-6205.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002)#סעיף 22|סעיף 22(ה)}} {{ח:חיצוני|חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002)|לחוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002), התשס״ב–2002}} (להלן – החוק), ובהתייעצות עם שר התיירות ועם שר הפנים, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”הועדה“ – ועדת ההיגוי שהקים שר התיירות לענין הגנות ים המלח, שחברים בה:
{{ח:תתת|(1)}} נציג שר התיירות, יושב ראש;
{{ח:תתת|(2)}} נציג שר האוצר;
{{ח:תתת|(3)}} נציג השר לתשתיות לאומיות;
{{ח:תתת|(4)}} נציג מינהל מקרקעי ישראל;
{{ח:תתת|(5)}} נציג המועצה האזורית ”תמר“;
{{ח:תתת|(6)}} נציג חברת מפעלי ים המלח בע״מ;
{{ח:תתת|(7)}} נציג התאחדות בתי המלון באזור עין בוקק – חמי זוהר;
{{ח:ת|סוג=הגדרה}} ”החשב הכללי“ – החשב הכללי במשרד האוצר;
{{ח:ת|סוג=הגדרה}} ”המדד“ – מדד המחירים לצרכן שמפרסמת הלשכה המרכזית לסטטיסטיקה;
{{ח:ת|סוג=הגדרה}} ”הממונה“ – הממונה על התקציבים במשרד האוצר.

{{ח:סעיף|2|אופן קביעת העלות של שלב א/2}}
{{ח:תת|(א)}} הממונה, בהתייעצות עם הועדה, יקבע את עלותו של כל רכיב הוצאה מבין הרכיבים המפורטים {{ח:פנימי|תוספת|בתוספת}}, והוא רשאי לקבוע פירוט של כל רכיב למספר רכיבי משנה ולקבוע את עלותו של כל רכיב משנה בנפרד, והכל בהתאם לעלות העבודה אשר בוצעה בפועל, בתוספת תקורה בשיעור של 7.5%, כאמור בהסכם שבין מדינת ישראל לבין חברת מפעלי ים המלח בע״מ, מיום ח׳ בטבת התש״ס (17 בדצמבר 2000); העלות הסופית של שלב א/2 היא החיבור של כל עלויות רכיבי ההוצאה שנקבעו, בתוספת תקורה כאמור (להלן – העלות הסופית).
{{ח:תת|(ב)}} עד קביעת העלות של כל רכיב הוצאה כאמור בתקנת משנה (א), רשאי הממונה לקבוע את העלות הבסיסית של כל רכיב הוצאה כאמור, לפי הערכה ראשונית של עלויות העבודה.

{{ח:סעיף|3|אופן חישוב חלקו היחסי של כל בית מלון באזור}}
{{ח:תת|(א)}} חלקו היחסי של כל בית מלון באזור במימון עלותו של שלב א/2 ייקבע לפי חלקו היחסי בסך כל חיובי הארנונה הכללית שהוטלה לפי דין על כל בתי המלון באזור בשנת הכספים 2001.
{{ח:תת|(ב)}} לשם קביעת חלקו היחסי בעלות, של כל בית מלון באזור כאמור בתקנת משנה (א), תמסור המועצה האזורית ”תמר“ לממונה, בתוך עשרה ימים מיום תחילתן של תקנות אלה, פירוט של חיובי הארנונה שהוטלו על כל בית מלון באזור בשנת הכספים 2001.

{{ח:סעיף|4|דרישה לתשלום}}
{{ח:ת}} החשב הכללי ישלח דרישות תשלום לכל אחד מן הגופים המפורטים {{ח:חיצוני|חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002)#סעיף 22|בסעיף 22(ב)(2) עד (4) לחוק}}, ובהן יצוינו הסכומים שגוף כאמור חייב בתשלומם והמועדים לתשלומם; נקבעה עלות בסיסית לפי {{ח:פנימי|סעיף 2|תקנה 2(ב)}}, ישלח החשב הכללי דרישות תשלום כאמור לפי העלות הבסיסית שנקבעה ובהתאם לחלקו היחסי של כל גוף כאמור לפי {{ח:פנימי|סעיף 3|תקנה 3}}; עם קביעת העלות לפי {{ח:פנימי|סעיף 2|תקנה 2(א)}} יישלחו דרישות תשלום מתוקנות, להשלמת התשלומים לפי העלות הסופית שנקבעה.

{{ח:סעיף|5|ביצוע התשלום}}
{{ח:תת|(א)}} חלקם של הגופים המפורטים {{ח:חיצוני|חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002)#סעיף 22|בסעיף 22(ב)(2) ו־(4) לחוק}} במימון עלות שלב א/2 ישולם בשישה תשלומים חודשיים רצופים בצירוף הפרשי הצמדה וריבית כמשמעותם {{ח:חיצוני|חוק פסיקת ריבית והצמדה|בחוק פסיקת ריבית והצמדה, התשכ״א–1961}}, לפי המדד הידוע ביום דרישת התשלום הראשונה של החשב הכללי (להלן – הפרשי הצמדה וריבית).
{{ח:תת|(ב)}} חלקם של הגופים המפורטים {{ח:חיצוני|חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002)#סעיף 22|בסעיף 22(ב)(3) לחוק}} במימון כאמור בתקנת משנה (א) ישולם בשנים עשר תשלומים חודשיים רצופים בצירוף הפרשי הצמדה וריבית; המועד לתשלום הראשון מבין התשלומים כאמור יחול בחודש ינואר 2003.
{{ח:תת|(ג)}} בעד התחזוקה השוטפת לאחר תום ביצוע העבודות, ישלמו הגופים האמורים בתקנות משנה (א) ו־(ב) מזמן לזמן, לפי דרישות התשלום של החשב הכללי.
{{ח:תת|(ד)}} לא שולם תשלום לפי תקנה זו במועדו, תיווסף עליו ריבית פיגורים בשיעור שקובע החשב הכללי מזמן לזמן, עד מועד תשלומו בפועל.

{{ח:סעיף|6|תחילה}}
{{ח:ת}} תוספת תחילתן של תקנות אלה שלושים ימים מיום פרסומן.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 2|תקנה 2}})}}}}

{{ח:סעיף*|1||עוגן=תוספת פרט 1}}
{{ח:ת}} תכנון וביצוע:
{{ח:תת|1.1}} עבודות הנדסה אזרחית;
{{ח:תת|1.2}} עבודות מכניות וחשמליות בסוללה הקיימת;
{{ח:תת|1.3}} תחנות שאיבה חדשות;
{{ח:תת|1.4}} מדידה ניטור ובקרה;

{{ח:סעיף*|2||עוגן=תוספת פרט 2}}
{{ח:ת}} תחזוקה שוטפת.

{{ח:חתימות|י״א בחשון התשס״ב (17 באוקטובר 2002)}}
* '''סילבן שלום'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]